Pepe Pérez exposa al Castell la seua obra "Tribus"
01/09/2003 13:10:00

# Pepe Pérez exposa al Castell la seua obra "Tribus"

*   01/09/2003 13:10:00
*   [Imprimir](#)
*   Compartir
*    https://www.alaquas.org/documento.asp?id\_do=8734

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8734%2F0&title=Ajuntament%20d%27Alaqu%C3%A0s.%20Premsa.Pepe%20P%C3%A9rez%20exposa%20al%20Castell%20la%20seua%20obra%20%22Tribus%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8734/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8734/8734_Form_4.jpg)](https://www.alaquas.org/ficheros/documentos/2003/2/8734/8734_Form_10.jpg "<a href='https://www.alaquas.org/ficheros/documentos/2003/2/8734/8734_Form_10.jpg' target=_blank><i class='fa fa-external-link' aria-hidden='true'></i>.Pepe Pérez exposa al Castell la seua obra \"Tribus\"</a>")

Aquesta mostra, que romandrà oberta al púbilc fins al 28 de setembre, és una iniciativa dels Clavaris del Crist 2003 amb motiu de les festes locals

El dissabte 30 d'agost es va inaugurar a la Sala Cremona del Castell d'Alaquàs l'obra "Tribus" de l'artista Pepe Pérez. En la inauguració van estar presents l'Alcalde d'Alaquàs, Jorge Alarte; la regidora de Cultura a l'Ajuntament d'Alaquàs, Elvira García; l'autor de l'exposició, Pepe Pérez, així com una gran representació dels Clavaris del Crist 2003.

En la seua intervenció, l'Alcalde d'Alaquàs va agrair públicament als Clavaris del Crist "el seu compromís i la seua aposta per omplir de contingut i d'oferta cultural el Castell i la ciutat d'Alaquàs" a través d'aquesta exposició. Així mateix, Pepe Pérez va donar les gràcies a l'Ajuntament d'Alaquàs i als clavaris per donar-li l'oportunitat d'exposar a una de les sales d'aquest monument.

La mostra, que romandrà a la Sala de Cremona fins al 28 de setembre, és una selecció de l'obra "Tribus". Consta de 30 quadres de pintura realitzats sobre tela recuperada i treballats amb diferents tècniques. L'artista caracteritza aquesta obra com "una pintura d'art no figuratiu".

Pepe Pérez Gómez és veí de Sedaví i ve realitzant exposicions, tant individuals com col·lectives, des de l'any 1997. Ha exposat en diferents museus i sales d'exposicions de tota la Comunitat Valenciana i d'altres comunitats. En el seu currículum destaca la seua participació en el XXV i XXVII Premi Bancaixa Pintura. En aquestes convocatòries van ser seleccionats dos dels seus quadres.

L'exposició "Tribus"  podrà ser visitada al públic en l'horari del Castell d'Alaquàs.